text: Esbjerg smed en sikker finaleplads væk
  02 april 2017 kl. 18.13
  Esbjerg Energy kunne søndag aften have sikret sig en plads i finalen. Men med aftenens nederlag skal de ud i endnu en kamp mod nordjyderne – på udebane.
  4-3 til Frederikshavn. Sådan endte aftenens hjemmebanekamp mod Frederikshavn White Hawks, og det var dermed en flok skuffede fans, der forlod Blue Water Arena i Esbjerg. 
  Med en sejr over nordjyderne kunne Esbjerg Energy ellers have sikret sig en plads i finalen mod Gentofte, og dermed forsøgt at forsvare guldet fra sidste år.
  Nederlaget søndag aften betyder derfor, at Esbjerg skal spille den syvende og sidste kamp i serien på Høgenes hjemmebane i Frederikshavn. Vinderen af den kamp går videre i finalen.
  